**It Gets Better** הוא מיזם אינטרנטי אמריקאי ללא מטרות רווח, שנוסד על ידי איש התקשורת דן סאבאג' ובן-זוגו טרי מילר ב-21 בספטמבר 2010, כתגובה למספר מקרי התאבדות של בני נוער שהיו קורבנות של מעשי בריונות על רקע היותם הומוסקסואלים, או משום שחבריהם ללימודים חשדו שהם הומוסקסואלים. מטרתו של המיזם היא למנוע התאבדות בקרב בני נוער להט"בים באמצעות העברת מסרים חיוביים ומעודדים מצד להט"בים מבוגרים, כי חייהם של בני נוער אלו ישתפרו.

המיזם גדל בקצב מהיר: מעל 200 סרטונים הועלו לרשת במהלך השבוע הראשון, וערוץ ה-YouTube של המיזם הגיע למספר המרבי של 650 סרטוני וידאו בשבוע שלאחר מכן. כיום, למיזם יש אתר אינטרנט משלו, It Gets Better Project,‏ אשר כולל למעלה מ-50,000 ערכים מאנשים מכל הנטיות המיניות, לרבות ידוענים רבים; בקטעי הווידאו שבאתר צפו למעלה מ-50 מיליון גולשים.

ספר של מאמרים מהמיזם יצא לאור במרץ 2011.‏ בשנת 2012, האקדמיה לטלוויזיה, אומנויות ומדעים העניקה למיזם את "פרס המושל" בטקס פרסי האמי ה-64, בגין "שימוש אסטרטגי, יצירתי ועוצמתי של התקשורת על מנת לחנך ולהעניק השראה", כך על פי יו"ר ומנכ"ל האקדמיה ברוס רוזנבלום.

היסטוריה
--------

דן סאבאג', 2005.
המיזם הוקם על ידי סאבאג בתגובה להתאבדות של בילי לוקאס ושל בני נוער אחרים, שהיו קורבנות של בריונות משום שהם היו הומואים או שנחשבו לכאלו, ביניהם ריימונד צ'ייס, טיילר קלמנטי, ריאן האליגן אשר בראון, וסת' וולש. סאבאג כתב: "הלוואי והייתי יכול לדבר עם הילד הזה במשך חמש דקות. הלוואי והייתי יכול לומר לבילי שזה משתפר. הלוואי והייתי יכול לומר לו שלא משנה עד כמה המצב נראה רע, לא משנה עד כמה הוא מבודד או בודד, זה משתפר". משדר טלוויזיה מיוחד באורך של שעה שודר ב-21 בפברואר 2012, בהנחייתו של סאבאג'. משדר נוסף מיועד היה לשידור ב-9 באוקטובר, ב-MTV ובלוגו.

נשיא ארצות הברית ברק אובמה נרתם למען התנועה נגד בריונות וב-21 באוקטובר 2010 פרסם סרטון וידאו, בו אמר: "עלינו לנפץ את המיתוס הזה, שבריונות היא רק טקס התבגרות רגיל; שזה רק חלק בלתי-נמנע של תהליך ההתבגרות. זה לא. יש לנו חובה להבטיח כי בתי-הספר שלנו יהיו בטוחים לכל הילדים שלנו. ועבור כל בחור צעיר שנמצא אי שם, אתה צריך לדעת שאם אתה בצרות, יש מבוגרים שאכפת להם ושיכולים לעזור". בחודש מרץ 2011, ברק אובמה והגברת הראשונה מישל אובמה אירחו כנס נגד בריונות.

בספטמבר 2011, ג'יימי רודמאייר בן ה-14 מבאפלו, ניו יורק, התאבד לאחר שהתלונן על מעשי בריונות נגדו בשל היותו גיי. במאי 2011 הוא יצר סרטון עבור ערוץ ה-YouTube של מיזם *It Gets Better*, בו עודד בני נוער להט"בים שלא יתייאשו ממעשי בריונות. באוקטובר 2011, ג'יימי האבלי בן ה-15 מאוטווה, קנדה, התאבד לאחר שהיה נתון למעשי בריונות הומופוביים. המיזם *It Gets Better* הוא ארגון צדקה שלא למטרות רווח.

נשיא ארצות הברית ברק אובמה משתתף בסרטון וידאו משנת 2010 לקידום המיזם *It Gets Better*.
מזכירת המדינה של ארצות הברית הילרי קלינטון משתתפת בסרטון וידאו משנת לקידום המיזם *It Gets Better Project*.

*It Gets Better* ברחבי העולם
----------------------------

### אוסטרליהאוסטרליה אוסטרליה

בשנת 2011, באוסטרליה, העמותה *It Gets Better Australia* הוקמה כנציגה הרשמית באוסטרליה של המיזם האמריקאי. הגוף האוסטרלי נתמך על ידי חברי קהילה ידועים, בהם קווין ראד ואנה בליי, שהעלו לאתר Youtube סרטוני וידאו משלהם. קווין ראד מצוטט כאומר: "יש לכם את הכוח של האומה האוסטרלית מאחוריכם", כשהוא מעודד בני-נוער להרגיש בנוח עם הזהות שלהם. אישים אוסטרליים אחרים שהביעו תמיכה במיזם: מיסי היגינס, קורטני אקט וקרין פלפס. בין החברות שהביעו תמיכה במיזם: Triple J, טלסטרה ו-Optus.

### איטליהאיטליה איטליה

באיטליה, הושק הקמפיין "Cambiano cose Le" (בעברית: "הדברים משתנים"), כנציגות האיטלקית של המיזם.

### בריטניהבריטניה בריטניה

ראש ממשלת בריטניה, דייוויד קמרון, חברים אחרים בפרלמנט הבריטי, בכירים בכוחות המזוינים של בריטניה, מורים, קומיקאים, שחקנים, מגישי חדשות ואקטואליה, עיתונאים, סופרים, סטודנטים, ספורטאים, הורים, תקליטנים, וסלבריטאים אחרים בבריטניה ואנשי הציבור העלו קטעי וידאו למיזם דומה בשם "*It gets better... today*", עם הסיסמה "*We can make it happen*" (אנחנו יכולים לגרום לזה לקרות), ביוזמת הארגון *Stonewall* הפועל למען זכויות לסביות, הומואים וביסקסואלים בבריטניה. מיזם זה נעשה בהשראת המיזם האמריקאי, והוא חלק ממסע הפרסום של *Stonewall* נגד בריוניות על רקע הומופוביה בבתי-ספר ונגד אפליה [על רקע נטייה מינית]. כמו כן, הם אספו הצהרות תמיכה מידוענים אחרים, חלקם מחוץ לבריטניה, כגון קייטי פרי, בוורלי נייט, כריסטינה אגילרה, דני מילר, מארק סילוק, קירון ריצ'רדסון, איאן ה' ווטקינס, ג'ון לי, איימי ליים, ג'ו מקלדרי, שרה ווטרס, ג'ון אמיצ'י, סקאנק אנאנסי, וסטלה דאפי, וכן העניקו השראה עבור ארגונים אחרים לקחת חלק, כגון *The Co-operative Group*‏ וטסקו. באוקטובר 2011 מספר מוזיקאיות לסביות בריטיות התכנסו כדי להקליט את השיר "*It Does Get Better*", כחלק מ-"פרויקט L" - יוזמה לגיוס כספים נגד בריוניות כלפי להט"בים בראשות ג'ורג'י פיין (מההרכב המוזיקלי הלסבי Greymatter) וסופיה אנטוניה מילון (Geekgirl). המטרה של השיר, כמו גם של הוידאו קליפ שליווה אותו, היא לגייס כספים עבור ארגוני הצדקה Stonewall ו-Diversity Role Model למען קידום עבודתם בנושא בריונות כלפי להט"בים בבתי ספר, וגם כדי לעזור להפיץ את המסר - It gets better. השיר הגיע למקום 11 במצעד הפזמונים הרשמי בבריטניה בפברואר 2012, בשבוע בו הוא שוחרר, ובילה כמה ימים בראש מצעדי iTunes ואמזון בבריטניה.

### דרום אפריקהדרום אפריקה דרום אפריקה

אנדרו בארי הקליט מספר סרטוני וידאו באוניברסיטת קייפטאון, לרבות אחד בהשתתפותו של קפטן נבחרת הרוגבי של האוניברסיטה, ניק פנטון-ולס.

### האיחוד האירופיהאיחוד האירופי האיחוד האירופי

אחד מסגני הנשיא של הנציבות האירופית והנציבה האירופית לאג'נדה דיגיטלית, נילי קרואס, הקליטה סרטון עבורה המיזם.

### מלזיהמלזיה מלזיה

במלזיה, מארגני פסטיבל *Seksualiti Merdeka* (קואלה לומפור) הפיקו סדרה של קטעי וידאו בסגנון של *It Gets Better* בהשתתפות בלוגרים, כגון איסמעיל עזוואן, אשר הווידאו שלו היה ממוען ישירות למוסלמים-הומואים במדינה, והביא לאיומי מוות אנונימיים נגדו. קטעי הווידאו נעשו בהשראת ריאיון עם גבריאלה יונג, סטודנטית מלזית ביסקסואלית מוצהרת בן 21, שניסתה להתאבד במהלך לימודיה בחו"ל במסצ'וסטס; אף על פי שניסיון ההתאבדות שלה נבע מהקושי של ההסתגלות לסביבה שונה, ולא בריונות על רקע נטייתה המינית, היא בכל זאת בחרה לתרום את עדותה למיזם.

### מקסיקומקסיקו מקסיקו

בחודש מאי 2014, נחנך *Todo Mejora Monterrey*, המיזם המקומי של העיר מונטריי שבצפון מקסיקו, עם פרננדה גרזה כמנכ"ל. ביוני של אותה שנה, מיזם זה הורחב לרמה לאומית, תחת השם *Todo Mejora México*. אלכס ר' אורו, אחד התורמים של הספר *It Gets Better*, הצטרף לקבוצה ועבד לקידום המיזם במקסיקו סיטי.

המיזם זכה לשיתופי פעולה מאנשי הציבור במקסיקו, לרבות מהשחקן והזמר מאוריציו מרטינז, הסופר ג'נרו לוזאנו, העיתונאי והאקטיביסט אנריקה טורה מולינה, הבלוגר ומגיש הרדיו ג'וני קרמונה והזמר וכותב השירים חיימה כהן.

### פינלנדפינלנד פינלנד

בפינלנד, מספר רב של ידוענים, בהם השרים טויג'ה ברקס ואלכסנדר סטוב, הופיעו בסרטוני YouTube המעודיים בני נוער להרגיש בנוח עם המיניות שלהם.

### פרופרו פרו

הקמפיין המקביל של פרו הושק ב-7 בינואר 2011 תחת השם "Proyecto Todo Mejora" (באנגלית: "Everything Gets Better Project"). היה זה יוזמה של הפסיכולוג / העיתונאי ויקטור קרנה. במיזם, אשר התמקד בנושא של בריונות כלפי להט"ב, לקחו חלק כמה מהמנהיגים הפוליטיים ואנשי הבידור המובילים של פרו, לרבות סגן הנשיא לשעבר קרלוס ברוס וראשת העיר הנוכחית של לימה שושנה וילראן. אף על פי שבמקור, המיזם נעשה בהשראה המיזם האמריקאי המקורי, המיזם הפרואני יצר לוגו מקורי משלו, ובמשך מספר החודשים האחרונים לקיומו, המיזם הרחיב את הפעילות שלו גם למען נוער סטרייטי.

### צ'ילהצ'ילה צ'ילה

המיזם Todo Mejora (‏"Everything Gets Better"‏) הושק בצ'ילה ב-20 במרץ 2012. בחודש אוגוסט 2011, האקטיביסט חוליו סזאר דנטס העלה את הרעיון של יצירת גרסה ספרדית של האתר המקורי, יחד עם הרכזים האמריקאים של המיזם. הם יצרו קשר עם הארגון הצ'יליאני Fundación Iguales (‏"Equal Foundation"‏), שתמך ביוזמה והסכים לשיתוף פעולה. המיזם הצ'יליאני נועד לתמוך, יחד עם הרכזים של ארצות הברית, לא רק בפעילות בתחומי מדינת צ'ילה, אלא גם בקרב מדינות אחרות באמריקה הלטינית, בהן קיים רצון ליצור מיזם לוקאלי משלהן.

### קנדהקנדה קנדה

הארגון *It Gets Better Canada* יצר סרטון וידאו באורך של 12 דקות, בו השתתפו אנשי ציבור להט"בים קנדים רבים, לרבות דב פירס, ריק מרסר, רקס הרינגטון, אן-מרי מקדונלד, אנזה אנדרסון, דיאן פלקס, בראד פרייזר, מארק טוקסברי, ג'ורג' סמית'רמן, פיטר פליקו, לורי לינד ומשתתפי תוכנית האירוח *‏Gays ‏5‏ Girl‏ 1‏*, כשהם מדברים על החוויות האישיות שלהם אודות יציאתם מהארון, בפורמט ראיון תיעודי. בנוסף לפרויקט טרוור, סרטון וידאו זה הופק גם בתמיכת שני ארגונים קנדיים דומים, *Kids Help Phone* ו-*Lesbian Gay Bi Trans Youth Line*.‏ וידאו דומה יצא מאוחר יותר, על ידי קבוצת עובדי  *Canadian Broadcasting Corporation*, בהם ג'יאן גומשי, סוק-יין לי, וו. ברט וילסון וברנט במבורי, כמו גם עובדים רבים אחרים, המדברים על חוויותיהם של בריונות על רקע של מגוון רחב של נושאים, לרבות מיניות, גזע ונכות. גם הפוליטיקאים מייקל איגנטייף וג'ק לייטון פרסמו קטעי וידאו משלהם.

ב-14 באוקטובר 2011, ג'יימ האבלי, נער בן 15 מאוטווה, אונטריו, שם קץ לחייו, ככל הנראה כתוצאה מדיכאון שנגרם לו על ידי בריונות על רקע נטייתו המינית. בעקבות התאבדותו, הופק והוקדש לו סרטון וידאו, שצולם על גבעת הפרלמנט שבעיר מגוריו, בו לקחו חלק פוליטיקאים ואנשי צוות של המפלגה השמרנית, ביניהם ג'ון ביירד, ויק טייבס, לויס בראון, אליס וונג, מייק וואלאס, רונה אמברוז, שלי גלובר, דיפאק אובהרי, קנדיס הופנר, דייוויד מתוק ודון מרדית' הסרטון פורסם ב-יוטיוב ב-20 באוקטובר 2011.‏ פקיד בית המשפט הפדרלי ג'וש שינרט פרסם בהפינגטון פוסט כי רבים מהמחוקקים שהשתתפו בסרטון הצביעו בשנת 2005 נגד לגליזציה של נישואים חד-מיניים, ושהיו לו קשרים לארגונים אנטי-להט"בים, אך הוא הביע הסכמה עם דעתו של דן סאבאג', שהסרטון היה צעד ראשון, ולא אחרון, של המפלגה השמרנית, כלפי יחסים טובים יותר עם אזרחי קנדה הלהט"בים.

בנוסף, הקומיקאי ריק מרסר - שבעבר לקח חלק בסרטון של מיזם "*It Gets Better*"‏ - הקדיש את פינתו השבועית בתוכנית "*Rick Mercer Report*" לצורך עדכון בנושא זה, תוך קריאה נרגשת לאנשי ציבור להט"בים לצאת מהארון, בטענה שמותו של האבלי הפך את שתיקתם ללא-מקובלת. מרסר - שיצא מהארון כהומוסקסואל בשנת 2009 - ספג ביקורת על כך שלא ציין במפורש בסרטון הווידאו בו השתתף שהוא בעצמו הומו. מאוחר יותר, הוא השתתף בתוכנית הרדיו *The Current* בתחנת *CBC Radio One*, ושוחח על הווידאו בו השתתף ועל החוויות שלו כהומו.

בשנת 2012, פורסם סרטון וידאו קבוצתי נוסף, בו הופיעו עשרים קציני המשטרה הרכובה המלכותית של קנדה.

### שוודיהשוודיה שוודיה

בשוודיה, ערוץ הטלוויזיה TV3 והעמותה השוודית "Save the Children" השיקו את הקמפיין "Det blir bättre". הקמפיין לא התמקד בנוער להט"בי, אלא פונה אל כל בני הנוער, מאחר שלא רצו להדיר נוער הטרוסקסואלי, ובשל כך ספגו ביקורת על החטאת מטרת הקמפיין. הקמפיין הושק מחדש מאוחר יותר, תחת אותו שם, אבל כתנועה עממית עם התמקדות בנוער הומו-לסבי.

### שוויץשוויץ שווייץ

במאי 2011, דניאל ר. פריי ופאביו הווילר החלו לשמש כשותפים השווייצריים של המיזם. שניהם עובדים ב-gayRadio, תחנת רדיו להט"בית שווייצרית. המיזם שלהם מכונה "Es Wird Besser Schweiz" - התרגום לגרמנית של המשפט: "It Gets Better Switzerland".

ספר
---

במרץ 2011, יצא לאור "*It Gets Better: Coming Out, Overcoming Bullying, and Creating a Life Worth Living*", ספר שנערך על ידי דן סאבאג' וטרי מילר, המכיל למעלה מ-100 מאמרים באותו הנושא של מיזם הווידאו באינטרנט, חלקם עיבודים או הרחבות של קטעי הווידאו הקיימים, וחלקים מקוריים. בין התורמים לכתיבת הספר: ג'ניפר פיני בוילאן, גרגורי מגווייר, משל נדגאוצ'לו, מייקל קנינגהם, סוזי אורמן, ודייוויד סדאריס. הספר יצא לאור על ידי "דאטון פינגווין", ונכנב לרשימת רבי המכר של הניו יורק טיימס.

ראו גם
------

| עיינו גם בפורטל: |
| --- |
|  | **פורטל להט"ב** |

* אאוטינג
* הומופוביה
* זכויות להט"ב בארצות הברית
* פרויקט טרוור

לקריאה נוספת
------------

* Stelter, Brian (18 באוקטובר 2010). "'It Gets Better' Offers Hope and Help to Gay Youth". *הניו יורק טיימס*. נבדק ב-2010-10-19. `{{cite news}}`:  (עזרה)

קישורים חיצוניים
----------------

ויקישיתוף מדיה וקבצים בנושא **It Gets Better** בוויקישיתוף
* 

* אתר האינטרנט הרשמי של It Gets Better
* פרויקט It Gets Better - דף הבית
* It Gets Better, ברשת החברתית פייסבוק

* It Gets Better, ברשת החברתית אקס (טוויטר)

* It Gets Better, ברשת החברתית אינסטגרם

* It Gets Better, סרטונים בערוץ היוטיוב

הערות שוליים
------------

1. ↑  Wyatt Buchanan (21 באוקטובר 2005). "Marriage can be right for us all, says Dan Savage. But let's not get carried away with monogamy". San Francisco Chronicle. אורכב מ-המקור ב-2012-01-06. נבדק ב-30 באפריל 2011. `{{cite news}}`:  (עזרה)
2. ↑  "Video: Authors @Google: Dan Savage and Terry Miller on the It Gets Better Project | It Gets Better Project". Itgetsbetter.org. אורכב מ-המקור ב-2011-06-03. נבדק ב-2011-08-21.
3. ↑  Parker-Pope, Tara (22 בספטמבר 2010). "Showing Gay Teens a Happy Future". The New York Times. `{{cite news}}`:  (עזרה)
4. ↑  Savage, Dan. "Welcome to the It Gets Better Project". אורכב מ-המקור ב-2010-10-11. נבדק ב-2010-10-12.
5. 1 2  Hartlaub, Peter (2010-10-08). "Dan Savage overwhelmed by gay outreach's response". *San Francisco Chronicle*. נבדק ב-2010-10-09.
6. ↑  Noreen Fagan (8 בפברואר 2011). "Dan Savage talks teens, straight people and It Gets Better". *Xtra!*. אורכב מ-המקור ב-2011-08-14. נבדק ב-15 בפברואר 2011. `{{cite news}}`:  (עזרה)
7. 1 2  "President Obama: It Gets Better". 21 באוקטובר 2010. `{{cite web}}`:  (עזרה)

	* Albanesius, Chloe (22 באוקטובר 2010). "Obama, Google Make Anti-Gay Bullying 'It Gets Better' Videos". PCMag.com. נבדק ב-2010-10-22. `{{cite news}}`:  (עזרה)
	* Meckler, Laura (22 באוקטובר 2010). "Obama Joins "It Gets Better" Campaign". Washington Wire - WSJ. נבדק ב-2010-10-22. `{{cite news}}`:  (עזרה)
8. ↑  Furlan, Julia (22 במרץ 2011). "The 'It Gets Better Project' Turns the Spotlight on Anti-Gay Bullying". WNYC. אורכב מ-המקור ב-2011-07-25. נבדק ב-30 במרץ 2011. `{{cite web}}`:  (עזרה)
9. ↑  ""It Gets Better" to Get Governors Award". emmys.com. 2012-08-22. נבדק ב-2012-09-15.
10. ↑  "GT Investigates - In This Issue". GayTimes. אורכב מ-המקור ב-2010-11-14. נבדק ב-2010-11-04.
11. ↑  "In suicide's wake, a message to gay teens: Hang on; you are not alone". St. Petersburg Times; Tampabay.com. 2 באוקטובר 2010. נבדק ב-2010-10-16. `{{cite web}}`:  (עזרה)
12. ↑  Savage, Dan (23 בספטמבר 2010). "Give 'Em Hope". The Stranger. `{{cite news}}`:  (עזרה)
13. ↑  Second ‘It Gets Better’ Special To Air In October On MTV & Logo
14. ↑  Obamas Focus on Antibullying Efforts
15. ↑  Tan, Sandra (20 בספטמבר 2011). "Teenager struggled with bullying before taking his life". *The Buffalo News*. נבדק ב-20 בספטמבר 2011. `{{cite web}}`:  (עזרה)
16. ↑  "Kevin Rudd "It Gets Better"". 3 בנובמבר 2010. נבדק ב-28 בדצמבר 2011. `{{cite web}}`:  (עזרה)
17. ↑  "David Cameron MP Prime Minister - It gets better... today". YouTube. 19 בנובמבר 2010. נבדק ב-25 בנובמבר 2010. `{{cite web}}`:  (עזרה)
18. ↑  "Stonewall - It gets better... today. We can make it happen. - High profile support: Video messages". Stonewall. 19 בנובמבר 2010. נבדק ב-3 בדצמבר 2010. `{{cite web}}`:  (עזרה)
19. ↑  "Stonewall - It gets better... today. We can make it happen. - Your video messages and stories". Stonewall. 19 בנובמבר 2010. נבדק ב-3 בדצמבר 2010. `{{cite web}}`:  (עזרה)
20. ↑  "Stonewall YouTube Channel". YouTube. 19 בנובמבר 2010. נבדק ב-3 בדצמבר 2010. `{{cite web}}`:  (עזרה)
21. ↑  "Stonewall - It gets better... today. We can make it happen. - High profile support: Other messages". Stonewall. 19 בנובמבר 2010. נבדק ב-3 בדצמבר 2010. `{{cite web}}`:  (עזרה)
22. ↑  "The co-op - It Gets Better Today". YouTube. 30 בנובמבר 2010. נבדק ב-3 בדצמבר 2010. `{{cite web}}`:  (עזרה)
23. ↑  "OUT at Tesco chairman Romain Sauron: It Gets Better". YouTube. 15 בנובמבר 2010. נבדק ב-3 בדצמבר 2010. `{{cite web}}`:  (עזרה)
24. ↑  "It Does Get Better - YouTube". YouTube. בפברואר 2012. נבדק ב-4 בספטמבר 2012. `{{cite web}}`:  (עזרה)
25. ↑  "Top 40 Independent Singles Archive". Official Chart Company. נבדק ב-4 בספטמבר 2012. `{{cite web}}`:  (עזרה)
26. ↑  "Anti homophobic bullying single an overnight success". Pink News. 13 בפברואר 2012. נבדק ב-4 בספטמבר 2012. `{{cite web}}`:  (עזרה)
27. ↑  itgetsbettercapetown - YouTube, www.youtube.com
28. ↑  "It Gets Better Europe". YouTube. 4 בדצמבר 2010. נבדק ב-12 בדצמבר 2010. `{{cite web}}`:  (עזרה)
29. ↑
30. ↑  , X (formerly Twitter)
31. ↑  התחבר/י או הירשם/הירשמי כדי לראות. באתר www.facebook.com
32. ↑
33. ↑  - YouTube, www.youtube.com
34. ↑  *Genaro Lozano Todo Mejora @genarolozano*, נבדק ב-2023-10-27
35. ↑  *Todo Mejora - Enrique (27 años, Ciudad de México)*, נבדק ב-2023-10-27
36. ↑  *Todo Mejora @todomejoramx (it gets better) Johnny Carmona*, נבדק ב-2023-10-27
37. ↑  *Todo Mejora - Jaime Kohen*, נבדק ב-2023-10-27
38. ↑  "Kaikki muuttuu paremmaksi - TedX Helsinki (It gets better)". 3 בנובמבר 2010. נבדק ב-5 בנובמבר 2010. `{{cite web}}`:  (עזרה)
39. ↑  Helsingin Sanomat (4 בנובמבר 2010). "Foreign Minister Stubb in a Campaign Supporting Gay Teenagers". נבדק ב-5 בנובמבר 2010. `{{cite web}}`:  (עזרה)
40. ↑  Proyecto Todo Mejora
41. ↑  *Todo Mejora*
42. ↑  "It Gets Better Canada". 2 בנובמבר 2010. נבדק ב-6 בנובמבר 2010. `{{cite web}}`:  (עזרה)
43. ↑  "It Gets Better from the folks at the CBC". 15 בנובמבר 2010. נבדק ב-19 בנובמבר 2010. `{{cite web}}`:  (עזרה)
44. ↑  "It Gets Better - In Memory of Jamie Hubley". 20 באוקטובר 2011. נבדק ב-24 באוקטובר 2011. `{{cite web}}`:  (עזרה)
45. ↑  Josh D. Scheinert (24 באוקטובר 2011). "Conservatives' "It Gets Better" Video: Hypocrisy or Opportunity?". The Huffington Post. `{{cite web}}`:  (עזרה)
46. ↑  "Conservative Elected Officials Release "It Gets Better" Video". The Stranger. 21 באוקטובר 2011. `{{cite web}}`:  (עזרה)
47. ↑  "CBC News - Nfld. & Labrador - Rick Mercer joins It Gets Better campaign". Cbc.ca. 2010-11-02. נבדק ב-2011-02-16.
48. ↑  "Rick Mercer's television rant against the bullying of gay teens goes viral". *Winnipeg Free Press*. 28 באוקטובר 2011. אורכב מ-המקור ב-29 באוקטובר 2011. `{{cite web}}`:  (עזרה)
49. ↑  "Rick Mercer comes out — again — after his rant goes viral". *Toronto Star*, October 27, 2011.
50. ↑  "B.C. gay, lesbian Mounties release ‘It Gets Better’ video". *The Globe and Mail*, November 6, 2012.
51. ↑  Micke Kazarnowicz. "Rädda Barnen förringar HBT-ungdomar", asiktstorped.se, 13 April 2011. Retrieved 15 September 2011.
52. ↑  Micke Kazarnowicz. "It Gets Better Project återlanseras nu officiellt i Sverige under namnet 'Det Blir Bättre'", asiktstorped.se, 29 Juli 2011. Retrieved 15 September 2011.
53. ↑  Es Wird Besser Schweiz "Der Verein", Retrieved 6 July 2013.
54. ↑  "Dan Savage: For Gay Teens, Life 'Gets Better'". NPR. 23 במרץ 2011. `{{cite news}}`:  (עזרה)
55. ↑  Schuessler, Jennifer (10 באפריל 2011). "Hardcover Nonfiction". *The New York Times*. `{{cite news}}`:  (עזרה)

| היסטוריית להט"ב |
| --- |
| עד העת החדשה | הומוסקסואליות בתנ"ך • הומוסקסואליות במצרים העתיקה • הומוסקסואליות ברומא העתיקה • הומוסקסואליות ביוון העתיקה • פדרסטיה ביוון העתיקה • הומוסקסואליות בפרו העתיקה • בית מולי • נישואי בוסטון |  |
| המאה ה-19 | הוועדה המדעית-הומניטרית • סעיף 377 • סעיף 365 לחוק העונשין של סרי לנקה |
| המאה ה-20 באירופה | פרשת הארדן-אוילנבורג • הומוסקסואלים בגרמניה הנאצית • סעיף 175 • לסביות בגרמניה הנאצית • Der Eigene • סעיף 28 |
| המאה ה-20 באמריקה | 

|  |  |
| --- | --- |
| ארגונים ומוסדות | אגודת מאטאשין • בנותיה של ביליטיס • אגודת יאנוס • הארגונים ההומופילים בחוף המזרחי • איום הלוונדר • הורים, משפחות וחברים של לסביות והומואים • כוח המשימה הלהטב"קי הלאומי • הצילו את ילדינו • מכון הטריק-מרטין • הליגה ההומו-לסבית נגד השמצה • רבני קשת • הנוקמות הלסביות • פרויקט טרוור |
| אירועים | שערוריית הצוערים • מהומות קופר דו-נאטס • מהומות סטונוול • We Demand Rally • מבצע סבון • מהומות ליל וייט • טבח וואנוקו • התזכורת השנתית • בולטון 7 |
| שונות | התנועה לשחרור הגייז • שחרור כחול • מכונת ההומואים • בהלת הלבנדר • פסק דין One, Inc. נגד אולסן • יוזמת בריגס • פסק דין באוורס נגד הארדוויק • אל תשאל, אל תספר • המודל של פאסינגר לפיתוח זהות הומוסקסואלית ולסבית |

 |
| המאה ה-21 | קהיר 52 • החופש להינשא • פסק דין לורנס נגד טקסס • החתונות החד מיניות בסן פרנסיסקו ב-2004 • היום הבינלאומי נגד הומופוביה, טרנספוביה וביפוביה • פסק דין בונצ'קובסקי ואחרים נגד פולין • It Gets Better • לואיס נ' האריס • הצעדה לשוויון לאומי • יום הזיכרון הטרנסג'נדרי • המהומות בעקבות מצעד הגאווה בבלגרד (2010) • מבחן ההומוסקסואליות של מועצת שיתוף הפעולה של מדינות המפרץ • העצרת האנטי-הומופובית בטביליסי (2013) • החוק נגד תעמולה גאה • המחאות בנוגע לזכויות להט"ב ברוסיה בעקבות משחקי החורף 2014 • רדיפת להט"ב במדינה האסלאמית • אוברגפל נגד הודג'ס • פיגוע הירי במועדון הלהט"ב באורלנדו • רדיפת להט"בים בידי הרשויות בצ'צ'ניה • חוק אלן טיורינג • פסק דין בוסטוק נגד מחוז קלייטון • אזור חופשי מלהט"ב • השפעת מגפת הקורונה על הקהילה הגאה • פסק דין אלכסייב נגד רוסיה • חוק זכויות הורים בחינוך |
| לקטגוריה • לפורטל |